Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 264

11. évfolyam Évi óraszám: 185 óra Belépő tevékenységformák Önálló munkavégzés laboratóriumi körülmények között. Az egyes laborműveletek elvégzése bemutatás, magyarázat, szöveges, képi és egyéb ismeretforrások alapján. A munkavégzéshez, mérésekhez szükséges eszközök, anyagok kiválasztása, berendezések, mérőeszközök leírás alapján történő összeszerelése, üzemeltetése, tisztítása, egyszerű karbantartása. Mérési, kísérleti eredmények becslése. Grafikonok, táblázatok szerkesztése, a szakirodalom, a vegyipari táblázatok, nomogramok használata. A saját munka elemzése, korrigálása, az eredmények ellenőrzése, értékelése. Az elvégzett műveletek eredményeinek mérése, elemzése, értékelése, minősítése, összehasonlítása, az adatok rögzítése táblázatos, grafikonos, szöveges és egyéb formában. A tapasztalatok általánosítása, megfogalmazása. A munkaműveletek tervezése, szervezése, egyéni és csoportos munka. A tanult kémiai, fizikai törvények gyakorlati alkalmazása, a folyamatok, anyagi változások anyagszerkezeti magyarázatának megadása. A laboratóriumi munkarend, a munka-, baleset-, tűz- és környezetvédelmi ismeretek gyakorlatban történő maradéktalan betartása. A számítástechnikai kiértékelő módszerek és az általánosan használt szoftverek alkalmazása. Laboratóriumi gyakorlatok I. Témakörök Tartalmak A laboratóriumban használt anyagok, eszközök és berendezések Üveg-, fém- és porceláneszközök. A laboratóriumi eszközök alkalmazási területei, kezelésük, szerelésük. A laboratóriumi eszközök tisztítása. Vegyszerek. A laboratóriumban használt vegyszerek kezelése, tárolása. 2001/28/II. szám Témakörök Tartalmak Fizikai jellemzők mérése: Tömegmérés Mérés táramérlegen, mérés analitikai mérlegen. Térfogatmérés Mérőhenger, mérőlombik, büretta, pipetta használata. Sűrűségmérés A sűrűség mint anyagi jellemző. A szilárd testek sűrűségének meghatározása számítással, piknométeres módszerrel. A folyadékok sűrűségének meghatározása areométerrel, piknométeres módszerrel, sűrűségmérő berendezéssel. Olvadás- és forráspont meghatározása Olvadáspont. Készülékkel való mérés. Gömbi módszerrel forrpontmérés. Viszkozitás meghatározása A viszkozitás fogalma, mérési elve. A viszkoziméterek fajtái, felépítésük. Mérés viszkoziméterrel. Laboratóriumi műveletek: A hőátadás művelete Alapfogalmak. A melegítés módja és eszközei. A hűtési módok a laboratóriumban. Hűtőközegek. Oldás, oldatkészítés Oldatkészítés szilárd anyagból, kristályvizes sóból. Oldatkészítés ismert összetételű oldatokból hígítással, keveréssel, töményítéssel. Az anyag-előkészítési műveletek Az aprítás, aprítóberendezések. A rázás és a keverés. Homogenizálás. Az anyagok kinyerése A nedvességtartalom eltávolítása. A szárítás módjai, különböző halmazállapotú anyagok szárítása. Szárítóberendezések és használatuk. Oldatok bepárlása, a bepárlás sebességére ható tényezők. A bepárlás berendezései. Kristályosítás, a kristályosodás folyamata és befolyásoló tényezői, eszközei és módszerei. A lecsapás művelete, általános szabályai. A kisózás. Az elválasztás alapelve, a csapadékok ülepítése, szűrése és mosása, az ülepítés, szűrés, mosás módjai és eszközei. Szervetlen anyagok laboratóriumi előállítása Tetszőleges szervetlen preparátum készítése (kalcium-karbonát, krómsárga festék, timsó stb.). A továbbhaladás feltételei A tanulók maradéktalanul tartsák be a laboratórium munkarendjét, munkájukhoz önállóan válasszák ki és alkalmazzák a munkavédelmi eszközöket. Hárítsák el az esetlegesen felmerülő veszélyeket, cselekedjenek, viselkedjenek az előírásoknak megfelelően veszélyhelyzetekben. Tudják bemutatni a laboratóriumi munka veszélyeit, tudják ismertetni a laboratóriumi műveletekre, vegyszerekre, eszközökre, magatartásra vonatkozó szabályokat. Rendeltetésüknek megfelelően kezeljék, használják fel a vegyszereket, szabályosan kezeljék a laboratóriumi gázégőket, az infralámpát, a különböző közvetett fűtőeszközöket, a hűtőket, a hűtőközegeket. 2001/28/II. szám A célnak megfelelően válasszák ki és állítsák össze a munkájukhoz a szükséges munkaeszközöket, készülékeket, végezzék el önállóan az egyszerű mérési műveleteket a kiadott leírások szerint. Szakszerűen végezzenek el tisztasági szűrést, derítést, megfelelő pontosságú (töménységű) oldatot készítsenek tiszta, szilárd alapanyagból, kristályvizes sóból, ismert töménységű oldatokból hígítással, keveréssel, töményítéssel. A kitermelést befolyásoló tényezők ismerete alapján munkájukat minél gazdaságosabban végezzék el. Számítási feladatokban helyesen alkalmazzák, megfelelően határozzák meg az anyagok fizikai jellemzőit. Használják munkájukhoz a szükséges táblázatokat és grafikonokat. Reálisan becsüljék meg a várható eredményeket. Helyes eredményekre jutva számítsák át különböző oldatösszetételek, koncentrációk adatait.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes